Kamu bisa jelasin ke aku soal Presiden Gabungan Switzerland dalam bahasa melayu?

Presiden Gabungan Switzerland (, , , ) merupakan ketua Majlis Persekutuan Switzerland yang merupakan badan eksekutif pemerintah negara tersebut. Presiden yang dipilih oleh Majlis tersebut selama satu tahun ini mengerusikan sidang-sidang Majlis serta menjalankan tugas perwakilan yang khusus. Jawatan ini bersifat primus inter pares di mana tiada kuasa diberikan melebihi enam anggota Dewan yang lain dan jabatannya masih diketuai beliau. Jawatan digantikan mengikut kekananan penjawat di mana Naib Presiden tahun sebelumnya menjadi Presiden pada tahun berikutnya.

Presiden Gabungan ini tidaklah dianggap sebagai ketua negara Switzerland dengan sendirinya. Sebaliknya, seluruh Majlis Persekutuan bertindak sebagai ketua negara secara kolektifnya.

Peruntukkan yang berhubungan dengan badan Pemerintah Persekutuan dan Pentadbiran Persekutuan Pentadbiran dinyatakan dalam seksyen 1 Bab 3 Perlembagaan Persekutuan Switzerland dari perkara 174 sehingga perkara 179, di mana Perkara 176 dikhususkan kepada jawatan Presiden.